Държавен вестник, бр. 98, 2011 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15  
друга договаряща страна следва да предприеме 
подходящи коригиращи действия. Неизпъл­
нението от другата договаряща страна на 
подходящи коригиращи действия в рамките 
на петнадесет дни или в друг съгласуван по-
дълъг срок е основание за прилагане на член 
4 от тази спогодба.
3. Независимо от задълженията, упоме­
нати в член 33 на конвенцията, страните се 
споразумяват, че всяко въздухоплавателно 
средство, експлоатирано от назначения възду­
шен превозвач на едната договаряща страна 
по въздушни линии до или от територията 
на другата договаряща страна, може, докато 
е на територията на другата страна, да бъде 
подложено на инспекция (в този член, нари­
чана „рампова инспекция“) от упълномощен 
представител на тази друга страна на борда 
и около въздухоплавателното средство при 
условие, че това не води до неоправдано за­
бавяне на инспектираното въздухоплавателно 
средство. Целта на тази рампова инспекция 
е да се провери наличието и валидността на 
документите, необходими за международни 
полети; съставът и квалификациите на лета­
телния екипаж; оперативната документация; 
наличието и състоянието на това, което е 
необходимо за международна навигация 
съгласно приложение 6 към конвенцията; 
състоянието на въздухоплавателното средство 
и неговото оборудване.
4. Ако такава рампова инспекция или 
серия от рампови инспекции породи:
а) сериозни съмнения, че въздухопла­
вателно средство или експлоатацията на 
въздухоплавателно средство не съответства 
на минималните стандарти, установени към 
момента съгласно конвенцията, или
б) сериозни съмнения, че липсва ефектив­
но прилагане на стандартите за безопасност, 
установени към момента съгласно конвен­
цията, договарящата страна, провеждаща 
инспекцията, има право да заключи за целите 
на член 33 от конвенцията, че изискванията, 
съгласно които са били издадени или вали­
дирани удостоверенията или свидетелствата 
по отношение на това въздухоплавателно 
средство или неговия екипаж, или изисква­
нията, съгласно които се експлоатира това 
въздухоплавателно средство, не са равни на 
или не надвишават минималните стандарти, 
установени съгласно конвенцията.
5. В случай че достъпът за извършване 
на рампова инспекция по алинея 3 по-горе 
на въздухоплавателно средство, експлоати­
рано от назначения въздушен превозвач на 
едната договаряща страна, бъде отказан от 
представителя на този назначен въздушен 
превозвач, другата договаряща страна има 
право да заключи, че съществуват сериозни 
съмнения от вида, посочен в алинея 4 по-горе, 
както и да направи заключенията, упоменати 
в същата алинея.
6. Всяка договаряща страна си запазва пра­
вото незабавно да преустанови или промени 
експлоатационното разрешение на въздушния 
превозвач на другата договаряща страна, в 
случай че първата договаряща страна за­
ключи в резултат на рампова инспекция или 
серия от рампови инспекции, консултации 
или по друг начин, че предприемането на 
незабавни действия е от съществено значение 
за без-опасната експлоатация на въздушен 
превозвач.
7. Всички действия на едната договаряща 
страна съгласно алинеи 2 или 6 по-горе се 
прекратяват, когато основанието за предпри­
емането им престане да съществува.
8. В случаите, когато Република България 
е назначила въздушен превозвач, чийто ре­
гулаторен контрол се упражнява и поддържа 
от друга държава – членка на Европейския 
съюз, правата на другата договаряща страна 
по този член се прилагат по същия начин 
спрямо въвеждането, упражняването или под­
държането на стандартите за безопасност от 
тази друга държава – членка на Европейския 
съюз, както и спрямо оперативното разре­
шение на този въздушен превозвач.
Член 12
Авиационна сигурност
1. В съответствие с правата и задълженията 
си по международното право договарящите 
страни потвърждават, че задължението им 
да опазват във взаимоотношенията си сигур­
ността на гражданското въздухоплаване от 
действия на незаконна намеса представлява 
съществена част от тази спогодба.
2. Договарящите страни действат в пълно 
съответствие с разпоредбите на Конвенцията 
за престъпленията и някои други действия, 
извършвани на борда на въздухоплавателните 
средства, подписана в Токио на 14 септември 
1963 г., Конвенцията за борба с незаконното 
завладяване на въздухоплавателни средства, 
подписана в Хага на 16 декември 1970 г., и 
Конвенцията за борба с незаконните действия, 
насочени срещу безопасността на граждан­
ското въздухоплаване, подписана в Монреал 
на 23 септември 1971 г., Протокола за борба 
с незаконните актове на насилие в летищата, 
обслужващи международното гражданско 
въздухоплаване, подписан в Монреал на 
24 февруари 1988 г., Конвенцията за марки­
ране на пластичните взривни вещества с цел 
тяхното откриване, подписана в Монреал 
на 1 март 1991 г., и всяка друга конвенция 
и протокол, свързани със сигурността на 
гражданското въздухоплаване, с които двете 
договарящи страни са обвързани.